stanford-oval/wikipedia huggingface dataset:
אוריינות כלכלית
התפתחות התחום

אוריינות כלכלית והצורך בהבנת עקרונות ורעיונות כלכליים בסיסיים בקרב הציבור תופסים מקום חשוב בחינוך ובעיצוב מדיניות ציבורית שנים רבות. עם זאת, העיסוק באוריינות כלכלית כתחום לימודי אקדמי החל עוד במחצית הראשונה של המאה ה-20, לדוגמה הספר "The Basics Teaching of The Great Economists" אשר יצא לאור ב-1943 ומטרתו הייתה להקנות לקוראיו הבנה על מושגים ורעיונות בסיסיים בכלכלה, לרבות גישות כלכליות שונות, במטרה להוביל "לשימוש מושכל בידע הקיים על ידי אנשים רבים יותר";
החל מהמחצית השנייה של המאה ה-20 החלו לפעול ארגונים שמטרתם הייתה קידום הידע הכלכלי בקרב הציבור, כגון, הקרן לחינוך כלכלי  (אנ') שהוקמה בארצות הברית (ב-1946, אך החלה פעילות משמעותית בשנות ה-1950) במטרה לקדם רעיונות פילוסופיים, בין היתר של כלכלה חופשית, ובה היו חברים כלכלנים מהשורה הראשונה, כגון מיזס, האייק ופרידמן; והמועצה הלאומית לחינוך כלכלי (אנ'), שהוקמה גם כן בארצות הברית (ב-1949, אך פעילותה החלה לאחר 1950), על ידי קבוצת מחנכים וכלכלנים שזיהו את החשיבות בחינוך כלכלי בבתי הספר.
כמו כן החל מהמחצית השנייה של המאה ה-20 מתקיימים כנסים בנושאי הוראת כלכלה ואוריינות כלכלית, מתפרסמים מגזינים מקצועיים בתחומי הוראת הכלכלהומאמרים המציגים, בין היתר, את חשיבות לימודי הכלכלה ושיפור האוריינות הכלכלית של הציבור, החל בגיל הילדות, וכן נערכים מבחנים וסקרים אשר מטרתם להעריך את רמת האוריינות הכלכלית של חלקים בציבור.
מדידה

TEL (Test of Economic Literacy) (אנ') מבחן אוריינות כלכלית (אנ') - מבחן סטנדרטי ארצי הנערך בארצות הברית בקרב תלמידי תיכון (כיתות ט'-י"ב). המבחן כולל 40 שאלות ומתייחס ל-20 מדדים של ה-NCEE (לדוגמה: מחסור, בחירה ומשאבי ייצור; קבלת החלטות, ניתוחי השוליים; מערכות כלכליות ומנגנוני הקצאה; שווקים ומחירים; היצע וביקוש). המבחן נערך לראשונה בשנת 1979, בהמשך לפרסום מדריך ראשי לתוכנית לימודים [7] אשר מטרתו העיקרית הייתה לתאר את המבנה הבסיסי של הוראת תחום הכלכלה, יחד עם סדרת מדריכים מותאמי רמה/כיתה וקורסים, אך ללא אמצעים לבחינת יעילות ההוראה. מבחן TEL סיפק לבתי הספר מערכת הכוללת אמצעים למדידה והערכה של השגי התלמידים בכלכלה, ובנוסף סיפק לחוקרים נתונים מעודכנים לשימוש במערכים ניסויים. המבחן עודכן שלוש פעמים נוספות (ב-1984, 1999 ו-2013). העדכון האחרון בוצע לאור הכללת קורסים בכלכלה בבתי הספר התיכוניים, בהבחנה בין קורסים בסיסיים ומתקדמים.
תוכניות ברחבי העולם > ישראל

החל משנת הלימודים תשע"ח (2017/2018) במערכת החינוך בישראל משולבות תוכניות בחירה בנושאי חינוך כלכלי-פיננסי בבתי הספר:
בתי הספר היסודיים ובחטיבת הביניים: תוכניות בחירה המשולבות כחלק ממקצועות הלימוד, כגון מתמטיקה, עברית, אזרחות וכישורי חיים, בהיקף של 5 שעות.
בתי הספר התיכוניים: תוכניות בחירה בתחום החינוך הכלכלי-פיננסי מצומצמות בהיקף של 5 שעות כחלק מלימודי מדעי החברה (בדגש על גלובליזציה) או גאוגרפיה, ותוכנית ייעודית מקיפה בהיקף של 30 שעות תחת הנושא אוריינות פיננסית, העוסקת בנושאי אוריינות כלכלית "יישומית", כגון ניהול תקציב אישי ומשפחתי, בנקים, השקעות, וצרכנות נבונה. כמו כן קיימות מגמות לימוד לבגרות בכלכלה.
תוכניות ברחבי העולם > ארצות הברית

Foundation for Economic Education - FEE: הוקם בשנת 1946 במטרה להקנות לציבור ידע בתחומי האוריינות הכלכלית, יזמות וחירויות פרט ובמטרה לקדם כלכלה חופשית. הארגון מקיים סמינרים, פרסומים אקדמיים וחומרי לימוד ברשת.
Council for Economic Education – CEE (לשעבר NCEE): ארגון בארצות הברית המתמקד בחינוך כלכלי ופיננסי לילדים החל מגיל גן ועד לבית הספר התיכון. מטרת הארגון היא להקנות הבנה בכלכלה ובניהול פיננסי אישי, לשם פיתוח היכולת לקבל החלטות לחיים טובים יותר המאפשרות להבחין בהזדמנויות לאורך חייהם ולסייע להם לגדול להיות מבוגרים מוצלחים ויצירתיים המסוגלים לקבל החלטות מושכלות ואחראיות. בין היתר, CEE מפעילה את אתר EconEdLink הכולל חומרי לימוד ופעילויות להקניית אוריינות כלכלית בתחומים שונים.
Foundation for Teaching Economics – FTE: ארגון שמטרתו להכיר לצעירים את הדרך הכלכלית לחשיבה על נושאים לאומיים ובין לאומיים, ולקדם מצוינות בחינוך כלכלי באמצעות הנחיית המורים להיות מחנכים יעילים יותר. הארגון מתמקד בחינוך העל־יסודי ומספק תכנים ומשאבי הוראה למורים, אך מקיים גם תוכניות קיץ לסטודנטים המתעניינים בלימודי כלכלה.
תוכניות ברחבי העולם > אירופה

EFI – Economic Fundamental Initiative: ארגון ללא כוונת רווח אשר מטרתו לקדם אוריינות כלכלית במזרח אירופה. הארגון מקיים שיתופי פעולה עם מורים בתיכונים ומרצים באוניברסיטאות, עם סטודנטים וגורמים במשרדי החינוך במטרה להנגיש אוריינות כלכלית לכלל.
Georgian Economic Literacy Initiative - GELI: ארגון בגיאורגיה, אשר מטרתו להעלות את רמת הידע הכלכלי והפיננסי בקרב האוכלוסייה בגיאורגיה, לשם הבטחת רווחתם הפיננסית וקבלת החלטות מושכלות של הציבור במדינה. הארגון מספק חינוך כלכלי לתלמידים החל מחטיבות הביניים ועד לאוניברסיטה, וכן סדנאות מקצועיות למבוגרים. GELI מקיים תחרויות כתיבה לתלמידים בנושאים כלכליים וכן את אולימפיאדה שנתית לבתי ספר.
Institute for Economic Studies – Europe: ארגון ללא מטרות רווח אשר בין מטרותיו לגלות, לפתח ולתמוך בסטודנטים מצטיינים, חוקרים ואחרים בחקר ויישום עקרונות הליברליזם הקלאסי. בנוסף, הארגון פונה לציבור הרחב להפצת ידע כלכלי ורעיונות של כלכלה חופשית. IES עורך סמינרי קיץ ברחבי אירופה, קורסי קיץ ונותן חסות לחוקרים ולתרגומים של ספרים מרכזיים.
New Economics School - Georgia: ארגון ללא כוונת רווח אשר מתמקד בעיצוב דעת הקהל הציבורית בהתבסס על עקרונות ליברליים קלאסיים. מטרותיו העיקריות של בית הספר הן הפצת ידע כלכלי והקניית אוריינות כלכלית באמצעות סמינרים, כנסים, פרסומים, תרגומים, הרצאות ציבוריות ועוד; השפעה על החלטות פוליטיות על ידי השתתפות ישירה בתהליכי גיבוש מדיניות ציבורית, ארגון והשתתפות בסדנאות, דיונים, הזמנת מומחים לייעוץ לממשלה ועוד.
תוכניות ברחבי העולם > ניו זילנד

New Zealand Commerce and Economics Teachers Association - NZCETA: ארגון שבין מטרותיו להוות פורום לדיונים הקשורים בהוראה ולמידה של תחומי המסחר והכלכלה בהקשר רחב, לקדם ולתמרץ את לימודי הכלכלה והמסחר, ולספק הזדמנויות ללמידה ופיתוח, וחומרי לימוד לחברי הארגון באמצעות פגישות, סמינרים, כנסים, ופיתוח והפצת משאבים.
לקריאה נוספת

ד"ר עידית קלישר, ביער, סלע מאיר, 2021
Dr. Ken Schooland, The Adventures of Jonathan Gullible: A Free Market Odysse, Liberty Pub. Co., 1995
Dr. Snajeeb Sabhlok, Seeing the Invisible: Economics for Children, 2018
Gwarney, Stroup, Lee, Ferrarini, Calhoun &Filer, Common Sense Economics: What Everyone Should Know About Welth and Prosperity, Macmillan, 2016
הערות שוליים

↑  Salemi, M. K., Teaching economic literacy: Why, what and how, International Review of economics education 4(2), 2005, עמ' 46-57
↑  Livermore, T., & Major, M., What is driving participation and diversity trends in economics? A survey of high school students, 2021
↑  עידית קלישר, ‏אוריינות כלכלית - צעד אחד לפני אוריינות פיננסית | דעה, עידית קלישר, באתר גלובס, 4 בנובמבר 2019
1 2  McConnell, J.W., The Basics Teaching of The Great Economists., New York University, 1943
1 2  About FEE, fee.org, ‏2018-01-11 (באנגלית)
1 2  Financial Knowledge Organization for Youth | CEE, Council for Economic Education (באנגלית אמריקאית)
↑  The Journal of Economic Education
↑  Stigler, G. J, The Case, If Any, for Economic Literacy, The Journal of Economic Education 14(3), 1983, עמ' 60-66
1 2  EconEdLink - Test of Economic Literacy, EconEdLink, ‏2023-04-21 (באנגלית)
↑  זרד, א., חינוך פיננסי-כלכלי במערכת החינוך בישראל, הכנסת, מרכז המחקר והמידע, 2021
↑  About FTE, Foundation For Teaching Economics (באנגלית אמריקאית)
↑  Team, www.econfun.org
↑  Why the economy?, Georgian Economic Literacy Initiaitive
↑  IES-Europe – Sharing Liberty (באנגלית בריטית)
↑  New Economics School - Georgia
↑  NZCETA – Educating young people who will be significantly different! (באנגלית אמריקאית)
↑  ביער - ספר ילדים
↑  Get the Book, jonathangullible (באנגלית)
↑  Sanjeev Sabhlok, Seeing the Invisible: Economics for Children. (בenglish)
↑  Get the book, www.econfun.org
| --- | --- |
בקרת זהויות :  NLI: 987007515806905171
איגוד העיתונאים הזרים בהוליווד

| --- | --- |
סמליל איגוד העיתונאים הזרים בהוליווד

 שפה רשמית:  אנגלית
 מדינה:  ארצות הברית ארצות הברית
 מטה הארגון:  וסט הוליווד 
 חברים:  כ-90
 עובדים:  99 אינדיבידואל (נכון ל־2018) 
 תקופת הפעילות:  1943–הווה (כ־81 שנים) 
 www.hfpa.org
 קואורדינטות:  34°04′56″N 118°23′08″W﻿ / ﻿34.082198°N 118.385508°W﻿ / 34.082198; -118.385508
 he
 
איגוד העיתונאים הזרים בהוליווד (באנגלית: The Hollywood Foreign Press Association; בראשי תיבות: HFPA) הוא ארגון ללא מטרות-רווח של עיתונאים וצלמים שנוסד בשנת 1943 אשר נוהג לדווח על תעשיית הבידור בארצות הברית באמצעות אמצעי תקשורת שונים (רדיו, טלוויזיה, עיתונות וכו'). בארגון חברים כתשעים חברים מכחמישים וחמש מדינות עם יותר מרבע מיליארד עוקבים. האיגוד ידוע בחלוקת פרסי גלובוס הזהב, פרס לאישים שונים בתחום הקולנוע והטלוויזיה בארצות הברית מדי חודש ינואר.
היסטוריה

הארגון נוסד בשנת 1943, על ידי עיתונאים זרים מלוס אנג'לס אשר רצו הפצה מאורגנת של חדשות הקולנוע בהוליווד לעבר כלל העולם. כעבור שנה מייסוד הארגון, החלה חלוקת פרסי גלובוס הזהב. אשר בטקס זה חולקו הפרסים כמגילה. מהשנה שלאחר מכן החלה המסורת שהודעת הזוכים בטקס תבוא בעטיפה של סרט צילום.
בשנת 1950, חילוקי דעות בין חברי הארגון גרמו לפילוג פנימי וכתוצאה מכך הארגון פוצל לשני ארגונים שונים – איגוד הכתבים הזרים בהוליווד ואיגוד נציגי התקשורת הזרה בהוליווד. ההפרדה הסתיימה ושני הארגונים התאחדו בשנת 1955 תחת הכותרת הקולקטיבית "איגוד העיתונאים הזרים בהוליווד"
באותה השנה, החלה חלוקת פרסי גלובוס הזהב גם בקטגוריות של טלוויזיה.
בשנת 2021 חשף העיתון לוס אנג'לס טיימס את חוסר גיוון האתני של איגוד העיתונאים הזרים בהוליווד. בעקבות כך החרימו את האיגוד חברות כמו נטפליקס, פריים וידאו ווורנר מדיה, שחקני קולנוע כמו טום קרוז וסקרלט ג'והנסון וכו', בעקבות זאת החליטה חברת NBC לא לשדר את טקס פרס גלובוס הזהב בשנת 2022.
חברות בארגון

פגישות חברי הארגון נערכות אחת לחודש, והדירקטורים ומחזיקי המשרות נבחרים פעם בשנה. בכל שנה יכולים להתקבל עד חמישה עיתונאים חדשים לארגון. כדי לשמור על מעמד "פעיל", כל חבר חייב להיות מוכר כיום על ידי איגוד הקולנוע של ארצות הברית ולהגיש מדי שנה קטעים מעבודתם השוטפת בשביל לחדש את מעמד הפעילות שלהם (במקרה שחבר בארגון אינו מוכיח את מעמדו, הוא יוגדר כ"שותף בארגון" ולא תהיה לו זכות הצבעה).
הדרישות לחברות פעילה כוללות מגורים בדרום קליפורניה ומינימום של ארבעה מאמרים שפורסמו בשנה.
הערות שוליים

↑  "Who really gives out the Golden Globes? A tiny group full of quirky characters — and no Black members". Los Angeles Times. 21 פבר' 2021. {{cite news}}:  (עזרה)
↑  NBC says it will not air Golden Globes in 2022 after criticism over diversity
↑  ‘Parasite’ Producer Neon Will Boycott Golden Globes Until HFPA Reforms Reflect ‘They Are Living in the 21st Century’
↑  "Time's Up President Criticizes HFPA, NBC for Diversity Response: "Your Stated Version of Change is Cosmetic". The Hollywood Reporter.
↑  ""There's No Show If There's No Talent": Inside the Collapse of the Golden Globes". Variety Fair.
| --- | --- |
בקרת זהויות :  LCCN: n2005090882  VIAF: 153817442   WorldCat (עם VIAF): 153817442
איגוד הרובאים הלאומי של אירלנד

| --- | --- |
 מדינה:  אירלנד 
 מטה הארגון:  טולאמור 
 תקופת הפעילות:  2000–הווה (כ־24 שנים) 
 www.nrai.ie
 
איגוד הרובאים הלאומי של אירלנד (NRAI) הוא איגוד הנועד לקדם את הירי הספורטיבי באירלנד. האיגוד נוסד בשנת 2000, ומרכזו בטולמור (Tullamore), בירת מחוז אופאלי (Offaly) במרכז המדינה.
בניגוד לאיגודים בעלי שם זהה במדינות אחרות, ה-NRAI משמש כאיגוד ספורט לכל דבר, כשמקביליו במדינות השונות הן התאחדויות או פדרציות ספורטיביות. זאת על אף ניסיונות השוואה עם איגוד הרובאים האמריקאי (NRA) ושיתוף פעולה עמו בתחומי הקליעה, שכן אין הוא עוסק כלל בזכות לנשיאת נשק או בחקיקה בנושא. אתר האינטרנט של האיגוד משמש ברובו כפורטל ספורט לענפים הרלוונטיים.
היסטוריה

שלוש שנים לאחר ייסודו של האיגוד נבנה באזור בו הוא ממוקם המטווח הפתוח הראשון במדינה לירי לטווחים בינוניים. מאוחר יותר יוסד בשטחו מרכז הירי הלאומי (Midland National Shooting Centre of Ireland).
האיגוד מתרכז במספר ענפי ירי, אולם ללא ספק התמחותו היא קטגורית ה F-Class, בהיותו אחד ממקימי הליגה הלאומית האירית בקטגוריה זו. בשנת 2008 נבנה במקום מטווח 1000 יארד (914 מ'), על מנת לאפשר לאירלנד להשתתף באליפות העולם 2009. קיימת גם יריבות גלויה בין ה-NRAI לליגת ה F-Class האמריקאית. בשנת 2010 הסתיימה בניית מטווח בגודל 1200 יארד (1097 מ') בחסות האיגוד.
איאן טיילור

איאן טיילור (באנגלית: Ian Colin Taylor; נולד ב-18 באפריל 1945) הוא פוליטיקאי בריטי מהמפלגה השמרנית.
טיילור נולד בקובנטרי. הוא למד כלכלה, פוליטיקה והיסטוריה באוניברסיטת קיל אותה סיים בשנת 1967. לאחר סיום הלימודים עבד במספר חברות לרבות עבודה בפריז בשנים 1975–1977.
בשנת 1987 נבחר לבית הנבחרים הבריטי והיה חבר עד שנת 2010. בין השנים 1994-1997 כיהן בתפקיד תת-מזכיר במשרד התעשייה והמסחר בממשלתו של ג'ון מייג'ור. משנת 1997 היה באופוזיציה ופעל בנושאים הקשורים לפיתוח המדע והחלל והיה חבר בוועדות שונות בנושא.
בשנת 2003 היה בין הבודדים במפלגה שהצביעו נגד מלחמת עיראק.
טיילור עזב את הפוליטיקה בשנת 2010 והמשיך לפעול בנושאים הקשורים לחקר החלל. הוא היה חבר במועצה לטכנולוגיה ומדע הבריטי, וחבר בצוות היועצים של סוכנות החלל האירופית. בשנת 2014 היה בין יוזמי Lunar Mission One.
בשנת 2019 הודיע על עזיבת המפלגה השמרנית ועל תמיכה במועמד של המפלגה הליברל-דמוקרטית באזור הבחירה אשר ו-וולטון, שאותו ייצג במשך שנים רבות.
אוריינות חזותית

תלמידים מציגים פופ ארט על קיר הכיתה בבית ספר יסודי
שיבוץ חזותי של מורים לכיתות בחדר המורים- בית ספר תיכון, תל אביב
אוריינות חזותית היא היכולת להפיק ולעשות שימוש בייצוגים חזותיים (באנגלית: images), והיכולת להפיק ולבנות משמעות מאובייקט ויזואלי שאנו רואים כגון: תמונה, סרטון, אנימציה ומיצג, והיכולת לחשוב, ללמוד ולהתבטא במונחים הקשורים לייצוגים חזותיים. אוריינות חזותית כוללת גם חשיבה ביקורתית, המקדמת את היכולת האינטלקטואלית של האדם בעולם שבו מסרים חזותיים תופסים מקום שאינו נופל בחשיבותו ממקומם של המסרים המילוליים, ובו מוצפים בערב רב של מסרים חזותיים במגוון רחב של אמצעים, כמו באינטרנט, בטלוויזיה, במרחבים פרטיים ובמרחבים ציבוריים. היכולת לפענח ביטויים חזותיים ולחשוב עליהם באופן ביקורתי הפכה למיומנות חיונית, כשאוריינות חזותית היא למעשה תהליך "פתיחת העיניים" למה שאנחנו חווים דרך חוש הראייה. אוריינות חזותית, בין אם דרך תמונה, קול, סרט, ציור, מפה, כתיבה, סמלים, איור, מצגת, כרזה או בול, מאפשרת לאדם להיות מסוגל לקרוא במשולב מידע המגיע בשני ערוצים - תמונה וטקסט. למעשה המוח שלנו בנוי כך שיש לו שני אזורי עיבוד מידע - אזור לעיבוד מידע ממילים ואזור לעיבוד מידע מתמונות. אוריינות חזותית, היינו קריאה וכתיבה של טקסט ותמונה במשולב, מאפשרים לאדם לדבר בשפה אוניברסלית, אם כי הרבה מהפרשנות של המידע הזה הוא גם תלוי תרבות. לאוריינות החזותית שלושה מרכיבים: חשיבה חזותית, הכוללת ארגון דימויים מנטליים סביב צורות, קווים, צבעים, טקסטורות ומיחברים (קומפוזיציה); למידה חזותית, הכוללת למידה מדימויים חזותיים ומחקר דימויים חזותיים לצורך הוראה; ותקשורת חזותית, הכוללת שימוש בסמלים חזותיים כדי להביע רעיונות ולהעביר משמעות.[דרוש מקור]
רקע היסטורי

המין האנושי יצר ייצוגים לצורך קריאה ותקשורת עוד בימי קדם כדי להבין את המציאות ולהעביר אותה לאחרים. אוריינות חזותית כתחום דעת התמסד רק בשנות השישים בארצות הברית. את המושג טבעו אנשי חינוך שביססו את ההכרה בכוחה של האוריינות החזותית לפתח אצל הלומדים את יכולת החשיבה ואת ההערכה העצמית ותחושת העניין והשייכות לסביבה ולקהילה. מרצה בתחום האוריינות החזותית[דרוש מקור] בנושא החיבור בין הראיה שלנו לקוגניציה- החשיבה טוען[דרוש מקור], שהחלו לדבר על אוריינות חזותית כבר מ-1969, ומאז "הפסדנו" את התחום החשוב הזה משום שהוא נתפס כשייך לאמנויות ולתרבות החזותית.
מרכיבי אוריינות חזותית > חשיבה חזותית

חשיבה חזותית (מכונה גם עיבוד חזותי או חשיבה בתמונה) היא תופעה של חשיבה באמצעות עיבוד ויזואלי. חשיבה חזותית תוארה כשאנשים רואים מילים כסדרה של תמונות. זה נפוץ בקרב כ -60% -65% מכלל האוכלוסייה. חשיבה חזותית\ויזואלית היא דרך לארגן את המחשבות, לשפר את היכולת לחשוב ולתקשר וזוהי דרך מצוינת להעביר מידע מורכב או מבלבל .על ידי שימוש בכלים כמו: עט, נייר, כרטיסיות וכלי תוכנה ניתן להעביר תהליכי החשיבה הפנימיים למשהו חזותי יותר ברור ומפורש.
מרכיבי אוריינות חזותית > למידה חזותית

למידה, עבור לומדים ויזואליים, מתרחשת כולה בו זמנית, בתפיסה של פיסות מידע גדולות ושיתוף האינטואיציה. "בניגוד לתפיסה הדרגתית של עובדות בודדות, צעדים קטנים או דפוסים נרכשים עם ניסיון. למשל, הם יכולים ללמוד את לוח הכפל כטבלה גרפית הרבה יותר בקלות מאשר ללמוד כל גורם בנפרד".
לומדים ויזואליים טובים בלראות "את התמונה הגדולה" של מערכות פשוטות ומורכבות כאחת. הם מומחים בסקירות וסיכומים, לעיתים קרובות על חשבון זכירה של פרטים ובניית רצף. הופעתם האישית (לבוש, טיפוח עצמי ואפילו הבעות) חשובה להם לא פחות מאשר הופעתם האישית של אחרים. הם יוצרים קשר עין בעת שיחה, למרות שדעתם מושחת בקלות על ידי הסביבה. גם צלילי הסביבה מפריעים לכישורי הקשב שלהם ולעיתים קרובות משרבטים בזמן שיעורים ופגישות. הם מעדיפים לקרוא ולעבוד באור עמום ואור טבעי, בתנאים נוחים, ומרגישים לא בנוח באור בוהק או חזק, ביגוד גס, משבי רוח וטמפרטורות קיצוניות.
מרכיבי אוריינות חזותית > תקשורת חזותית

ההתפתחות הטכנולוגית ומספרם ההולך וגדל של ערוצי התקשורת, הביאו לכך שהתרבות המערבית כיום משפיעה ומושפעת מדימויים וממידע חזותי. המידע מקיף אותנו בכל מקום, בכל זמן ובכל צורה ומועבר בכל ערוצי התקשורת: טלוויזיה, ווידאו, אינטרנט וטלפון נייד. התקשורת החזותית נוכחת בכל תחומי העשייה בחיינו, מעיצוב ספרים, עיצוב אתרי אינטרנט ועד קמפיין פרסום. העוסקים בתקשורת החזותית מעבירים מסרים, רעיונות, תחושות ומידע באמצעות צורה, חומר, צבע, תנועה, צליל, מילה ודימוי.
אוריינות חזותית בעידן המוקדם

לפני העידן הדיגיטלי הייתה היכולת להבין את שפת הסימנים לפני שמבינים את המילה הכתובה בדפוס. אם מסתכלים על ציורי מערות, לא רואים שם דמויות אנושיות כי הם התבוננו החוצה על הנוף ועל החיות וציירו אותם. אם מסתכלים על הויטראז'ים בקפלות של ימי הביניים רואים סיפורים שלמים- בציורים. האנשים לא ידעו לקרוא- הם התבוננו בתמונות וקראו את הסיפורים. היום התלמידים מצפים ללמוד עם ייצוגים חזותיים- כך הם רגילים לחוות את העולם- כך הם גם לומדים- דרך סרטים, אנימציות, תמונות, סכמות, דיאגרמות.. מה שנדרש היום זה חיבור בין טקסט ותמונה האדם האוריין היום- צריך להיות מסוגל לקרוא במשולב מידע שמגיע בשני ערוצים- תמונה וטקסט.
אוריינות חזותית בעידן הדיגיטלי

אוריינות דיגיטלית (באנגלית: Digital literacy) היא סוג של אוריינות מדיה המתמקדת ביכולת להבין את סביבת המחשב והאינטרנט. מייצגת מגוון מיומנויות טכניות, קוגניטיביות וסוציולוגיות לביצוע מטלות ולפתרון בעיות בסביבות דיגיטליות. האוריינות הדיגיטלית כוללת את היכולת לעבוד באופן יעיל עם תוכנות מחשב שונות, גלישה באמצעות דפדפן ועוד. אדם בעל אוריינות דיגיטלית הוא אדם עם: ידע אודות העקרונות הבסיסיים של מחשבים; מיומנויות בשימוש ברשתות מחשבים; יכולת לקחת חלק בקהילות מקוונות ורשתות חברתיות תוך הקפדה על כללי התנהגות; כישורי חשיבה ביקורתית; יכולת למצוא, ללכוד, להעריך ולהבין מידע שהועלה על ידי טכנולוגיה דיגיטלית.
אוריינות חזותית בחינוך

"חינוך בעידן החזותי מציע להטמיע את המרכיב החזותי בכל תחומי הלימוד, לא רק בשיעורי האמנות, ולהפוך אותו לרכיב משמעותי בעל נראות גבוהה במערך הלימודים. דגש מיוחד מושם על קריאה ביקורתית של טקסטים חזותיים. כיוון שבעולם של ימינו ילדים "מוצפים" בטקסטים חזותיים, ומשך הצפייה שלהם במסכים חזותיים למיניהם עולה על כל דמיון, הצורך בקריאה ביקורתית של טקסטים אלה הוא הכרחי". ביטויים חזותיים מהווים שפה חזותית, המקבילה במידה רבה לשפה המילולית. כל שפה ניתנת להגדרה כמערכת סימנים מוסכמים המייצגים מהויות ומשמעויות, וכך מאפשרים תקשורת וצוברים כוח והשפעה. השפה החזותית, כמוה המילולית, מכילה מכלול של סימנים המבוססים על צירופים כמו: קווים צורות, צבעים או טקסטורות.. תופעת השפה היא אוניברסלית אך שפות חזותיות, כמו מילוליות, מכילות סימנים וצירופים, שהם תלויי תרבות, זמן ומרחב.
ראו גם

אוריינות
עיצוב גרפי
אוריינות דיגיטלית
הערות שוליים

↑  מתוך ספרו של Brian Keddney
↑  Mayer, 2001
↑  Brian Keddney
↑  Linda Kreger Silverman
↑  לינדה קרגר סילברמן
↑  לימור ליבובץ
↑  רחל שליטא, ד"ר אריאל פרידמן, ד"ר רות הרתאן
↑  The Grammar of visual design
| --- | --- |
בקרת זהויות :  NKC: ph918375 
מיצג חזותי- ירושלים בבית ספר יסודי
ישראל חוגגת 68- ביטוי חזותי
איגוד הרוקחות הבין-לאומי

| --- | --- |
 מדינה:  הולנד 
 מטה הארגון:  האג 
 תקופת הפעילות:  1912–הווה (כ־112 שנים) 
 www.fip.org
 
איגוד הרוקחות הבין-לאומי (באנגלית: International Pharmaceutical Federation; בצרפתית: Fédération Internationale Pharmaceutique) שראשי התיבות שלו FIP הוא איגוד בין-לאומי של הארגונים הלאומיים שמייצגים רוקחים ומדענים העוסקים ברוקחות. מוסדותיו נמצאים בהאג, הולנד.
היסטוריה

האיגוד נוסד ב-1912. נכון ל-2012 הוא כולל 127 ארגונים לאומיים ומשרת כ-2 מיליון איש העוסקים בתחום.
איגוד השחייה בישראל

| --- | --- |

 ענפי ספורט:  שחייה
 השתייכות:  LEN (אירופה)
 תאריך ההשתייכות:  1952
 מיקום המטה:  מכון וינגייט, נתניה
 יושב ראש:  עדי ביכמן (ממלאת מקום)
 מנכ"ל:  מיקי גפן
 תאריך ייסוד:  1951
 http://www.isr.org.il/
איגוד השחייה בישראל הוא עמותה ציבורית רשומה המרכזת והמייצגת את ענף השחייה בישראל, הליגות השונות, אליפויות ישראל בשחייה, אליפויות ישראל בשחייה אמנותית, אליפויות ישראל במים פתוחים, תחרויות השחייה של המכביה ונבחרות ישראל השונות בשחייה לנוער, לגברים ולנשים כאחד וכן נבחרות ישראל בשחייה אומנותית.
במרץ 2024 לאחר התפטרות יו"ר איגוד השחייה מיקי חליקה מונתה עדי ביכמן לממלאת מקומו עד לבחירות בעמותה שיערכו בספטמבר 2024. מנכ"ל האיגוד הוא מיקי גפן.
משרדי האיגוד נמצאים במכון וינגייט, נתניה.
יושבי ראש איגוד השחייה לדורותיו

אברהם גינזבורג (אברשה) 1958 - 1978
טל רגב
צבי רטרט 1978 - 1986
סלי מזור 1986 - 1992
פיני פלד 1992 - 2000
משה הירש 2000 - 2002
נועם צבי 2002 - 2015
שי שכנר 2015 - 2016
סימון דוידסון 2016 - 2021
מיקי חליקה 2021 - 2024
עדי ביכמן (ממלאת מקום) 2024
איגוד הקומפוזיטורים בישראל

| --- | --- |
 תחום:  מוזיקה קלאסית ישראלית 
 מדינה:  ישראל 
 מטה הארגון:  תל אביב-יפו 
 תקופת הפעילות:  1953–הווה (כ־71 שנים) 
 www.israelcomposers.org
 
איגוד הקומפוזיטורים בישראל הוא ארגון שמטרתו קידום המוזיקה הקלאסית הישראלית בת זמננו הנכתבת עבור אולמות הקונצרטים, שיפור תנאי העבודה והיצירה של הקומפוזיטורים החיים בישראל, והעלאת המודעות ליצירה המוזיקלית המקורית הנכתבת במדינה בקרב הציבור הישראלי. האיגוד נוסד בשנת 1953 והוא פועל כמוסד ללא כוונת רווח הנתמך על ידי המועצה לתרבות ולאמנות (מינהל התרבות) מטעם משרד התרבות והספורט, מדמי החבר של הקומפוזיטורים ומתרומות. איגוד הקומפוזיטורים הישראלי פועל כסניף מקומי של ISCM – החברה הבין-לאומית למוזיקה בת זמננו, ושל ACL, איגוד הקומפוזיטורים הכלל-אסייתי.
ראשי האיגוד בעבר נמנו על הבולטים שבמלחיני ישראל, ובהם מנחם אבידום, בן-ציון אורגד, בנימין ברעם, צבי אבני, יורם מיוחס, עמי מעייני, אשר בן יוחנן, מנחם צור, ארי בן שבתאי, רון וידברג ודן יוהס. נכון לתחילת 2014, מכהנים בראשות האיגוד המלחינים שי כהן בתפקיד היו"ר, ג'ון בוסטוק כגזבר וחנה אג'יאשווילי כמזכירת האיגוד.
מנהלת משרד האיגוד היא המלחינה הילת בן קנז.
פעילות האיגוד

פעילות האיגוד כוללת ארגון קונצרטים בהם מנוגנות יצירות חברי האיגוד, בדגש מיוחד על עידוד מלחינים צעירים וכן מלחינים שעלו ארצה זה לא מכבר. פעילויות נוספות מופנות לעידוד מבצעים לביצוע היצירה הישראלית, פעילות חינוכית בקונסרבטוריונים ואקדמיות למוזיקה וכן שיתוף פעולה עם איגודים מקבילים לחו"ל על בסיס של חילופי תרבות. איגוד הקומפוזיטורים מעניק את פרס קרן קלון לעידוד מלחינים צעירים המצויים בתקופת לימודיהם, וכן מקיים את תחרות פרס ליברסון הפתוחה לחברים ומתקיימת מדי שנתיים.
פעילות האיגוד > המרכז למוזיקה ישראלית

איגוד הקומפוזיטורים הקים ומפעיל את מל"י – המרכז למוזיקה ישראלית, המתפקד כבית הוצאה לאור של כלל המלחינים החברים באיגוד. האיגוד פעיל בהוצאה לאור של תקליטורים של מוזיקה ישראלית, מפעל שהגיע לשיאו עם הפקתם של תשעת התקליטורים בסדרת "פסנתרין" המתעדים את המוזיקה הישראלית לפסנתר במשך המאה העשרים.
ראו גם

מוזיקה קלאסית ישראלית
If You Had My Love

If You Had My Love (בעברית: אם הייתה לך את אהבתי) הוא סינגל שהקליטה הזמרת והשחקנית ג'ניפר לופז. השיר יצא לאור כסינגל הראשון מתוך אלבום הבכורה שלה, On the 6, ב-4 במאי 1999. הוא נכתב על ידי רודני ג'רקינס, לה-שון דניאלס וקורי רוני והופק על ידי רודני ג'רקינס. גם מייקל ג'קסון גילה עניין בשיר אך הוא הרגיש שהוא מתאים יותר לאישה ולא לגבר. השיר הוא שיר מיד-טמפו פופ ו-R&B שמכיל השפעות ממוזיקה לטינית והיפ-הופ. מבחינה לירית השיר מדבר על תחילתה של מערכת יחסים בו לופז מתעמתת עם בן זוגה לגבי הכללים שבקשר שלהם. נכון להיום מכירות השיר עומדות על 5 מיליון עותקים מה שהופך אותו לאחד מהשירים הנמכרים ביותר בכל הזמנים.
עם יציאתו זכה השיר להצלחה עולמית, כאשר כבש את צמרת מצעד הבילבורד הוט 100, ועשרות צמרות מצעדים נוספות. השיר זכה לביקורות חיוביות ונחשב עד היום לאחד משיריה הטובים ביותר. כבר עם יציאתו הוא זכה לתשומת לב רבה ולהצלחה רבה בעולם. בארצות הברית הצלחתו הייתה גדולה במיוחד כאשר שהה במשך 5 שבועות בראש מצעד הפזמונים שבארצות הברית. הוא הפך לאחד מהשירים הנמכרים ביותר של 1999 כאשר מכר 1.2 מיליון עותקים בארצות הברית בלבד. בנוסף לכך, הוא זכה להצלחה רבה גם באוסטרליה, קנדה, דנמרק, פינלנד, ניו זילנד וספרד. הצלחתו הייתה להפתעת המבקרים שכן אף אחד לפניה לא הצליח לשלב קריירת משחק ושירה מצליחות בו זמנית. הצלחתה גם תרמה להצלחתם של אמנים לטינים אחרים בצפון אמריקה.
הקליפ לשיר בוים על ידי פול האנטר ובו רואים את לופז בתוך חדר ובו אנשים שונים מציצים עליה דרך המחשב ונותנים לה פקודות. הקליפ זכה להמון שידורים ב-MTV, ונחשב לפריצת דרך בתחום הקליפים, עד כדי כך, שהוא הושווה לקליפים של מדונה וג'נט ג'קסון. הקליפ היה מועמד ל-4 פרסי הווידאו קליפים של MTV, ו-5 פרסי המוזיקה של בילבורד. על מנת לקדם את השיר ביצעה אותו לופז בטקס VH1/Vogue Fashion, ובמשך הקריירה שלו ביצעה אותו בהופעות נוספות שלה.